শুধুমাত্র ধ্বংসপ্রবণতায় ব্যবহৃত অ্যকাউন্ট‌ হলো একটি একক-উদ্দেশ্য নিবন্ধিত অ্যাকাউন্ট যা শুধুমাত্র উইকিপিডিয়া ধ্বংসপ্রবণতা করতে ব্যবহৃত হয়।   পটভূমি   উইকিপিডিয়ায় বেশিরভাগ ধ্বংসপ্রবণতা বেনামী ব্যবহারকারীদের দ্বারা করা হয়। এই ধরনের সম্পাদনাগুলি পাতার ইতিহাসে আইপি ঠিকানা দ্বারা চিহ্নিত করা যেতে পারে। বারবার ধ্বংসাত্মক সম্পাদনার ফলাফল হিসাবে শেষ পর্যন্ত বাধাদান করা হতে পারে। প্রশাসকরা হুইজ এবং ভূ -অবস্থান ব্যবহার করে অপব্যবহারকারীদের সনাক্ত করে আইপি রেন্জ থেকে সম্পাদনা করতে বাধা দিতে পারেন। সাধারণত, স্কুল এবং অন্যান্য সমস্যাযুক্ত সংস্থাগুলি দীর্ঘ সময়ের জন্য অবরুদ্ধ থাকে। (আইপি ঠিকানা দেখুন)  যেহেতু একজন নিবন্ধিত সম্পাদকের আইপি ঠিকানা সম্পাদনার ইতিহাসে দৃশ্যমান নয়, তাই অনেক অপব্যবহারকারীরা একটি অ্যাকাউন্ট তৈরি করে এবং উইকিপিডিয়ায় ধ্বংসপ্রবণতা করে। অ্যকাউন্ট ব্যবহার করে আইপি ঠিকানা বা বেনামী ব্যবহারকারীদের জন্য নিষিদ্ধ অথবা বাধাদান করা হয়েছে এমন রেন্জ থেকে সম্পাদনা করা যেতে পারে।  ধ্বংপ্রবণতাকারীরা উইকিপিডিয়া ধ্বংসপ্রবণতা করার জন্য অ্যাকাউন্ট তৈরি করতে পারে যেটি অনিবন্ধিত ব্যবহারকারীদের দ্বারা করা যায় না, যেমন সুরক্ষিত পাতাগুলো বা পাতা স্থানান্তর সম্পর্কিত ধ্বংসাত্মক সম্পাদনা। এই সম্পাদনাগুলি সম্পাদন করার জন্য একটি অ্যাকাউন্ট স্বংয়নিশ্চিতকৃত হওয়া আবশ্যক। এই ধরনের ধারাবাহিক ধ্বংসাত্মক সম্পাদনা যদি নতুন অ্যাকাউন্ট থেকে ঘটে, তবে সেগুলি যত তাড়াতাড়ি সম্ভব বাধাদান করা উচিত।   শুধুমাত্র ধ্বংসপ্রবণতায় ব্যবহৃত অ্যকাউন্ট‌ সনাক্তকরণ  আপনি যদি কোনো ব্যবহারকারীর (বিশেষ করে যিনি সম্প্রতি নিবন্ধন করেছেন) থেকে কোনো সন্দেহজনক সম্পাদনা লক্ষ্য করেন, তাহলে হয়তো অ্যাকাউন্টটি সম্ভবত শুধুমাত্র ধ্বংসপ্রবণতা করার জন্য তৈরি করা হয়েছে। এইরকম ব্যবহারকারীর আলাপ পাতা তৈরি নাও হতে পারে (অর্থাৎ একটি লাল লিঙ্ক হিসাবে প্রদর্শিত হয়), এবং থাকলে সেখানে শুধুমাত্র সতর্কবার্তা থাকতে পারে, অথবা ধ্বংসপ্রবণতার মাধ্যমে সেগুলো খালি করা হতে পারে। এই অ্যাকাউন্টগুলো একই সাথে ব্যবহারকারী নামের নীতিও লঙ্ঘন করতে পারে।  আপনি যদি নিবন্ধিত ব্যবহারকারীদের কাছ থেকে এই ধরনের কার্যকলাপ লক্ষ্য করেন, যদি ইতিমধ্যে সম্পন্ন না হয়ে থাকে তবে সম্পাদনা(গুলি) প্রত্যাবর্তন করুন এবং অন্যান্য সম্পাদনাগুলি ধ্বংসাত্মক কিনা তা যাচাই করতে ব্যবহারকারীর অবদানগুলি পরীক্ষা করুন৷ যদি তাই হয়, অ্যাকাউন্টটিকে "শুধুমাত্র ধ্বংসপ্রবণতায় ব্যবহৃত অ্যকাউন্ট‌" হিসাবে ধ্বংসাত্মক সম্পাদনার বিরুদ্ধে প্রশাসকের হস্তক্ষেপের জন্য অনুরোধ করুন।   অপব্যবহার মোকাবেলা   শুধুমাত্র ধ্বংসপ্রবণতায় ব্যবহৃত অ্যকাউন্ট‌গুলো সাধারণত অনির্দিষ্টকালের জন্য বাধাদান করা হয়, কখনও কখনও সতর্কতা ছাড়াই৷ সাধারণত ব্যবহারকারীর নামের নীতিমালা ভঙ্গ করলে দ্বিতীয়টি অর্থাৎ আলাপ পাতায় নির্দিষ্ট বিজ্ঞপ্তি দেওয়া হয়।  কখনও কখনও, প্রথম বাধাদান অস্থায়ী হতে পারে, যা ধ্বংসপ্রবণতার তীব্রতার উপর নির্ভর করে। একটি অস্থায়ী বাধাদানের মেয়াদ শেষ হওয়ার পরে যদি ধ্বংসপ্রবণতা পুনরায় শুরু হয়, তবে অসীম মেয়াদে বাধাদান করা‌ হয়, এমন ক্ষেত্রে অস্থায়ী বাধাদান বিরল।  ক্রস-উইকি ধ্বংসপ্রবণতা চালানো অ্যকাউন্টগুলির ব্যপারে মেটায়ও রিপোর্ট করা উচিত।   আইপি ঠিকানা  আইপি ঠিকানাগুলিকে শুধুমাত্র ধ্বংসপ্রবণতায় ব্যবহৃত অ্যকাউন্ট‌ হিসাবে বিবেচনা করা যায় না, কারণ আইপি ঠিকানাগুলি কখনও কখনও অনেক ব্যবহারকারীর দ্বারা ভাগ করা হয় (নেটওয়ার্ক অ্যাড্রেস ট্রান্সলেশন বা প্রক্সি সার্ভারের মাধ্যমে), এবং অনেকগুলি নির্দিষ্ট সময়ের পরে অন্য কম্পিউটারে পুনরায় বিতরণ করা হয়। যাইহোক, যদি একটি আইপি ঠিকানা দীর্ঘ সময়ের জন্য শুধুমাত্র বা বেশিরভাগ ধ্বংসাত্মক সম্পাদনার জন্য ব্যবহার করা হয়, তবে এখানে দীর্ঘ সময়ের বাধা দেওয়া যেতে পারে, যা এক বছর পর্যন্ত এবং কখনও কখনও আরও বেশি সময় পর্যন্ত, কিন্তু কখনই আইপি‌ ঠিকানার অনির্দিষ্টকালের জন্য বাধাদান করা হয় না।   আরও দেখুন    উইকিপিডিয়া:বাধাদান নীতি  বিষয়শ্রেণী:উইকিপিডিয়া ধ্বংসপ্রবণতা